Diari Oficial de la Generalitat Valenciana


Sumari del DOGV 5308, del 21-07-2006 (2006/8834)

RESOLUCIÓ de 18 de juliol de 2006, del conseller de Relacions Institucionals i Comunicació, per la qual s'adjudiquen ajudes a les petites i mitjanes empreses del sector audiovisual de la Comunitat Valenciana per a la realització de telefilms.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5308

Data del DOGV
:   21-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8834


Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 de juliol de 2006, del conseller de Relacions Institucionals i Comunicació, per la qual s'adjudiquen ajudes a les petites i mitjanes empreses del sector audiovisual de la Comunitat Valenciana per a la realització de telefilms. [2006/8834]  
En virtut de Resolució de 3 d'abril de 2006, del conseller de Relacions Institucionals i Comunicació (DOGV núm. 5.237, de 10 d'abril del 2006), es van aprovar les bases reguladores de les ajudes a les petites i mitjanes empreses del sector audiovisual valencià per a la realització de telefilms; i es va realitzar la seua convocatòria.  
Les esmentades ajudes disposen d'una consignació pressupostària suficient, i estan dotades amb un import total màxim de tres-cents un mil euros (301.000 €) imputat a l'aplicació pressupostària 68.50.60.140.53.9, codi línia T4028000 del pressupost de la Generalitat per a l'exercici 2006.  
En compliment de la base setena de l'esmentada convocatòria, la comissió avaluadora corresponent, en la reunió de 13 de juliol de 2006, va procedir a l'examen i la valoració de totes les sol·licituds presentades d'acord amb els requisits i els criteris establits en la resolució esmentada. I, en conseqüència, va formular la preceptiva proposta de resolució en els termes reflectits en l'acta de la reunió.  
En vista de tot allò anterior i amb subjecció al Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana; i la Llei 38/2003, de 17 de novembre, General de Subvencions, i de conformitat amb la Resolució de 3 d'abril de 2006, del conseller de Relacions Institucionals i Comunicació, per la qual s'aproven les bases reguladores de les ajudes a les petites i mitjanes empreses del sector audiovisual de la Comunitat Valenciana per a la realització de telefilms, i en exercici de les competències que m'atribuïx l'article 2, apartat 2, de la Resolució de 2 de novembre de 2004, del president de la Generalitat, per la qual delega determinades atribucions en distints òrgans de la Presidència de la Generalitat, resolc:  
Primer  
Adjudicar a cada un dels sol·licitants relacionats a continuació una ajuda per un import de quaranta-tres mil euros (43.000 euros) per a la realització de telefilms:  
1r. TAV (Teatre Audiovisuals Produccions, SL), per la producció audiovisual Pacient 33, que ha obtingut un total de 14,75 punts.   
2n. Nadie es perfecto Producciones Cinematogràficas SL, per la producció audiovisual El monstruo del pozo; que ha obtingut un total de 14 punts.  
3r. General Video Productions SL, per la producció audiovisual Alan muere al final de la película; que ha obtingut un total de 13,70 punts.   
4t. Malvarrosa Media SL. per la producció audiovisual Despierta mi amor; i ha obtingut un total de 12,75 punts.   
5é Indigo Media SA, per la producció audiovisual Cuerpo a la carta, que ha obtingut un total de 12,70 punts   
6é. Terra a la Vista SL, per la producció audiovisual Mi último verano con Marian; que ha obtingut un total de 12,70 punts.  
7é. Trivisión SL, per la producció audiovisual Mar cerrado, que ha obtingut un total de 12,67 punts.  
Segon  
Declarar desestimades les restants sol·licituds per haver obtingut una puntuació inferior respecte als projectes beneficiaris.  
Tercer  
Declarar exclosa del procediment l'entitat mercantil Fx Protv SL, per no trobar-se inscrita en el Registre Administratiu d'Empreses Audiovisuals de la Comunitat Valenciana, (creat per Orde, de 2 de desembre de 1994, de la Conselleria de Cultura) al temps de la publicació de la convocatòria d'ajudes, incomplint el requisit establit en la base segona de la Resolució de 3 d'abril de 2006.  
Així mateix, s'exclou del procediment a Enrique Vasals per no aportar la documentació exigida en els apartats b) a l) de la base cinquena de la convocatòria d'ajudes  
Finalment, s'exclou a World Films Produccions SL, per no haver presentat la documentació exigida en els apartats b), c), d), h) i i) de la base cinquena de la convocatòria d'ajudes.  
Quart  
Les entitats beneficiàries de les presents ajudes queden subjectes al compliment de les obligacions establides en la bases novena i desena de la Resolució de 3 d'abril de 2006, del conseller de Relacions Institucionals i Comunicació, per la qual s'aproven les bases reguladores de les ajudes a les petites i mitjanes empreses del sector audiovisual de la Comunitat Valenciana per a la realització de telefilms.  
Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb els preceptes 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, en virtut dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la utilització de qualsevol altra via que es considere oportuna.  
València, 18 de juliol de 2006.. El conseller de Relacions Institucionals i Comunicació: Vicente Rambla Momplet.